Ugfähr zum Regierigsaatritt vom Kaiser Tiberius im Johr 14 n. Chr. het en Abteilig vo de XIII. Legion aagfange es Lager z errichte, zerscht us Holz. S isch dann etappewiis usbaut worde, bis es ums Johr 40 sini endgültigi Grössi u Laag erreicht het gha. Als im Johr 45/46 die XXI. Legion die bishrig Besatzig abglöst het, hei sie s Legionslager teilwiis umstrukturiert. D Holzbaute sin durch Fachwerkgebäud mit Steisockle u Ziegeldächr ersetzt worde. Als im Johr 70 die XI. Legion ins Lager cho isch, het sie d Gebäud umbauet un repariert, d Aalag isch aber erhalte blibe.